Joan Douglas-Dillon
Joan Douglas-Dillon gebuer den 31. Januar 1935 zu New York, ass eng amerikanesch Geschäftsfra. Si ass d'Presidentin vum Domaine Clarence Dillon S.A. der Exploitatiounsgesellschaft vun de Wäiner vum Château Haut-Brion.

Si ass d'Duechter vum fréieren amerikanesche Finanzminister C. Douglas Dillon an deem senger Fra Phyllis Chess Ellsworth.

Den 1. August 1953 hat si sech zu Paräis mat dem James Brady Mosely (1931-1998) bestuet, gouf awer schonn zwee Joer duerno den 12. Dezember 1955 vun him gescheet.

Den 1. Mäerz 1967 gouf si zu Guildford, Grofschaft Surrey an der St. Edwards Kierch mam Prënz Charel vu Lëtzebuerg bestuet.

Nom Doud vum Prënz Charel huet si sech erëm den 3. August 1978 zu Islesboro am Maine mam Philippe de Noailles, duc de Mouchy, bestuet an ass haut d'Duchesse de Mouchy. Si wunnt zu Paräis, pendelt awer vill tëscht Paräis a Bordeaux, wou si beim Wäigutt vun der Famill dem Château Haut-Brion zu Pessac Éierepresidentin vum Verwaltungsrot ass. Un der Verwaltung vum Wäigutt sinn och hir zwee Kanner aus dem Bestietnes mam Prënz Charel, de Robert als PDG an d'Charlotte bedeelegt.

Um Spaweck 
 Säit vum Domaine Clarence-Dillon mat enger Foto vu senger Presidentin Joan Dillon, Duchesse de Mouchy

Joan
Gebuer 1935